আলফন্সো ডেভিস

**আলফন্সো বয়েল ডেভিস** (; জন্ম: ২ নভেম্বর ২০০০) হলেন একজন কানাডীয় পেশাদার ফুটবল খেলোয়াড়। তিনি বর্তমানে জার্মান পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং কানাডা ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম-পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে পার্শ্বীয় খেলোয়াড় হিসেবে খেলেন।

২০০৫ সালে, কানাডীয় ফুটবল ক্লাব এডমন্টন ইন্টারন্যাশনালসের হয়ে খেলার মাধ্যমে ডেভিস ফুটবল জগতে প্রবেশ করেন এবং পরবর্তীতে এডমন্টন স্ট্রাইকার্স এবং ভ্যানকুভার ওয়াইটক্যাপস একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ওয়াইটক্যাপস ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। ওয়াইটক্যাপস ২-এর হয়ে প্রায় ১ মৌসুম খেলার পর, তিনি ভ্যানকুভার ওয়াইটক্যাপসে যোগদান করেন, যেখানে তিনি ২ মৌসুমে ৬৫ ম্যাচে ৮টি গোল করেছেন। ২০১৮–১৯ মৌসুমে, তিনি প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন।

১ বছর যাবত কানাডার বয়সভিত্তিক দলের হয়ে খেলার পর, ২০১৭ সালে, ডেভিস কানাডার হয়ে আন্তর্জাতিক পর্যায়ে অভিষেক করেছিলেন, যেখানে তিনি এপর্যন্ত ৪১ ম্যাচে ১৪টি গোল করেছেন। তিনি কানাডার হয়ে ২টি কনকাকাফ গোল্ড কাপে (২০১৭ এবং ২০১৯) অংশগ্রহণ করেছেন। ২০১৭ সালের জুন মাসে, তিনি সর্বকনিষ্ঠ খেলোয়াড় হিসেবে কানাডা ফুটবল দলের হয়ে খেলেছেন।

ব্যক্তিগতভাবে, ডেভিস বেশ কিছু পুরস্কার জয়লাভ করেছেন, যার মধ্যে ২ বার কানাডীয় অনূর্ধ্ব-১৯ বর্ষসেরা খেলোয়াড় এবং ১ বার কানাডীয় বর্ষসেরা খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, ডেভিস এপর্যন্ত ৭টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন।

## প্রারম্ভিক জীবন
আলফন্সো বয়েল ডেভিস ২০০০ সালের ২রা নভেম্বর তারিখে ঘানার বুদুবুরামের শরণার্থী শিবিরে জন্মগ্রহণ করেছেন। তার পিতামাতা লাইবেরীয় ছিলেন, তারা লাইবেরিয়ার দ্বিতীয় গৃহযুদ্ধের সময় ঘানায় চলে আসেন। পরবর্তীতে ২০০৫ সালে তিনি তার পরিবারসহ কানাডায় স্থানান্তরিত হন। তিনি তার পিতামাতার ৬ সন্তানের মধ্যে চতুর্থ। ২০১৭ সালের ৬ই জুন তারিখে, তিনি কানাডার নাগরিকত্ব লাভ করেন, এর পূর্ব পর্যন্ত তিনি লাইবেরীয় নাগরিকত্বের অধিকারী ছিলেন।

## ক্লাব ফুটবল
### ভ্যানকুভার ওয়াইটক্যাপস
২০১৬ সালের ১৫ই জুলাই তারিখে, তিনি মেজর লিগ সকারের দল ভ্যানকুভার ওয়াইটক্যাপসের সাথে এক চুক্তি স্বাক্ষর করেন। ডেভিস কানাডীয় চ্যাম্পিয়নশিপে ৮টি ম্যাচ ও কনকাকাফ চ্যাম্পিয়নশিপের ৩টি ম্যাচে অংশগ্রহণ করেন। ২০১৬ সালের ১লা জুন তারিখে, কানাডীয় চ্যাম্পিয়নশিপে অভিষেক করেন।

### বায়ার্ন মিউনিখ
২০১৮ সালের ২৫শে জুলাই তারিখে, ভ্যানকুভার ওয়াইটক্যাপস এক ঘোষণায় জানায় যে, তারা বায়ার্ন মিউনিখের সাথে বহু-মিলিয়ন ইউরোর বিনিময়ে ডেভিসকে নিয়ে একটি চুক্তি করেছেন; অতঃপর ২০১৯ সালের জানুয়ারি মাসে, ডেভিস কানাডীয় ক্লাব ভ্যানকুভার ওয়াইটক্যাপস হতে প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন। ২০১৯ সালের ২৭শে জানুয়ারি তারিখে, বুন্দেসলিগায় বায়ার্ন মিউনিখের হয়ে ভিএফবি স্টুটগার্টের বিরুদ্ধে অভিষেক করেন; উক্ত ম্যাচে তিনি ৮৬তম মিনিটে ফরাসি ফুটবলার কিংসলে কোমেঁর বদলি খেলোয়াড় হিসেবে মাঠে প্রবেশ করেন। ২০১৯ সালের ১৭ই মার্চ তারিখে, ১. এফএসভি মাইনৎস ০৫-এর বিরুদ্ধে লিগ ম্যাচের ৭০তম মিনিটে রবার্ত লেভানদোস্কির কাছ থেকে পাওয়া বলটি ডান পায়ের শটে জালে জোড়ানোর বুন্দেসলিগায় বায়ার্ন মিউনিখের হয়ে তার প্রথম গোলটি করেন।

তিনি এপর্যন্ত বায়ার্ন মিউনিখের হয়ে এপর্যন্ত ২টি বুন্দেসলিগা, ২টি ডিএফবি-পোকাল, ২০২০ ডিএফএল-সুপারকাপ, ২০১৯–২০ উয়েফা চ্যাম্পিয়নস লিগ এবং ২০২০ উয়েফা সুপার কাপ শিরোপা জয়লাভ করেছেন।

## পরিসংখ্যান
### ক্লাব

**টীকা**

### আন্তর্জাতিক

## তথ্যসূত্র

## বহিঃসংযোগ
* ওয়াইটক্যাপসএফসি.কমে আলফন্সো ডেভিস 
* 

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:লাইবেরীয় ফুটবলার
বিষয়শ্রেণী:কানাডীয় ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:রেগিওনাললিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:কানাডার পুরুষ আন্তর্জাতিক ফুটবলার
বিষয়শ্রেণী:মেজর লিগ সকারের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০১৭ কনকাকাফ গোল্ড কাপের খেলোয়াড়
বিষয়শ্রেণী:২০১৯ কনকাকাফ গোল্ড কাপের খেলোয়াড়
বিষয়শ্রেণী:কানাডার নাগরিকীকৃত নাগরিক
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:কানাডীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ভ্যানকুভার ওয়াইটক্যাপস ফুটবল ক্লাবের খেলোয়াড়
বিষয়শ্রেণী:৩. লিগার খেলোয়াড়
বিষয়শ্রেণী:কানাডার আন্তর্জাতিক পুরুষ যুব ফুটবলার
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ